Volkswagen Golf IV

thumb|Pogled sprijeda
thumb|Pogled straga
thumb|Golf IV karavan njemačke policije
**Golf IV** je oznaka četvrte generacije automobilske marke Golf njemačkog koncerna Volkswagen. U oktobru 1997. ova generacija Golfova je zamijenila dotadašnjeg Golfa III.

Sa četvrtom generacijom Golfova (interna oznaka šasije 1J) Volkswagen je postavio nove standarde kvaliteta za buduće proizvode koncerna. Cjelokupna karoserija je elektrolitički pocinčana, a proizvođač daje garanciju od 12 godina za otpornost na koroziju. Sa novim načinom izvedbe nosača motora sa središnjim upornim sponama, Golf IV je postigao izuzetno dobru mirnoću rada motora, a vibracije motora su gotovo u potpunosti uklonjene. Za razliku od prethodnih modela, procjepi između elemenata karoserije su smanjeni, što je također doprinijelo optičkom izgledu. U serijsku proizvodnju uvedeni su dizelski motori sa direktnim ubrizgavanjem i CAN sabirnicom.

Od novembra 2003. ova serija Golfova je u Njemačkoj zamijenjena petom generacijom (Golf V).

U Sjevernoj Americi, Golf IV je zamijenjen petom generacijom tek 2006. godine. U Južnoj Americi se do kraja 2011. još uvijek proizvodila četvrta generacija Golfova, ali mu je 2007. neznatno izmijenjen dizajn. U Kanadi se ova varijanta jedno vrijeme proizvodila uporedo sa petom generacijom Golfova (koji se tamo naziva i „Rabbit“ - zec) te se prodavao kao „City Golf“. Golf IV je od 2006. do 2008. u Kini prodavan kao "Bora HS" također uz određene izmjene dizajna (ali uz drugu optiku). Do 31. decembra 2008. samo u Njemačkoj bilo je registrirano 1.558.955 Golfova IV.

## Historija modela 
* 1997: Predstavljanje Golfa IV sa benzinskim (Otto) motorima 1,4 55&nbsp;kW (75 KS), 1,6 74&nbsp;kW (100 KS), 1,8 92&nbsp;kW (125 KS), 1,8 T 110&nbsp;kW (150 KS) i 2,3 VR5 110&nbsp;kW (150 KS) kao i dizelskih motora 1,9 SDI 50&nbsp;kW (68 KS), 1,9 TDI 66&nbsp;kW (90 KS) i 1,9 TDI 81&nbsp;kW (110 KS). Golf III karavan (Variant) i Golf III kabriolet su u to vrijeme i dalje bili u proizvodnji.
* 1998: Uvođenje pogona na sve četiri točka (4Motion). Golf III kabriolet je vizuelno prilagođen Golfu IV sa benzinskim motorima 1,6 74&nbsp;kW (100 KS), 1,8 55&nbsp;kW (75 KS), 1,8 66&nbsp;kW (90 KS) i 2,0 85&nbsp;kW (115 KS) te dizelskim motorima 1,9 TDI 66&nbsp;kW (90 KS) i 1,9 TDI 81&nbsp;kW (110 KS), koji potječu iz Golfa III.
* 1999: Pojavljuju se i drugi motori: benzinski 2,0 85&nbsp;kW (115 KS, umjesto 1,8 92&nbsp;kW (125 KS)) i 2,8 V6 150&nbsp;kW (204 KS) te 1,9 TDI dizelski 85&nbsp;kW (115 KS) sa direktnim ubrizgavanjem. Elektronski program za stabilnost vožnje (EPS) je od tada u svim Golfovima dio serijske opreme. Javlja se i Golf IV karavan u kombi verziji.
* 2000: Novi motori: benzinski 1,6 16V 77&nbsp;kW (105 KS) i 2,3 V5 20V 125&nbsp;kW (170 KS) i dizelski 1,9 TDI PD 74&nbsp;kW (100 KS) i 1,9 TDI PD 110&nbsp;kW (150 KS). Motor 1,6 8V je sada snage 75&nbsp;kW (102 KS) te se isporučuje samo sa automatskim mjenjačem. Kabrioleti se isporučuju još samo sa motorima 2,0 85&nbsp;kW (115 KS) te 1,9 TDI 66&nbsp;kW (90 KS).
* 2001: Posebni model *25 godina GTI* sa motorom 1,8 T 132&nbsp;kW (180 KS). Od ove godine je sistem pomoći pri kočenju serijska oprema. Proširenje CAN-bus (*Controller Area Network*) sistema koji je razvila firma Bosch, na većim konfiguracijama (a također i motor i kombi-instrumenti preko CAN). Uvode se i novi motori: benzinski 1,6 FSI sa direktnim ubrizgavanjem benzina te 81&nbsp;kW (110 KS) kao i dizelski motor 1,9 TDI PD 96&nbsp;kW (130 KS, umjesto 85&nbsp;kW (115 KS)).
* 2002: Zračni jastuci za glavu se serijski ugrađuju. Uvođenje *R32* sa 3,2 VR6 motorom koji daje 177&nbsp;kW (241 KS) snage. Pravi se posebni model *Champ* zasnovan na liniji opreme *Basis* sa zračnim jastucima za glavu (nešto kasnije u sklopu serijske opreme), posebni model *Pacific* zasnovan na liniji opreme *Highline*, te model sa dvojnim pogonom na zemni plin i benzin sa oznakom *BiFuel* kod karavana. Prestaje proizvodnja kabrioletske verzije.
* 2003: Javljaju se posebni modeli *Edition* i *GT Sport*. Prestaje proizvodnja Golfa IV limuzine u Njemačkoj, dok se karavan i dalje proizvodi. Ukupno do tada je napravljeno 4.098.000 vozila. Počinje proizvodnja u NR Kini kao partnerska (Joint Venture) kompanija *FAW-Volkswagen* u gradu Changchun.
* 2004: U SAD se nudi verzija R32 te je on prvi Golf u SAD sa pogonom na sva četiri točka.
* 2005: Nove verzije karavana: *Golf Atlantic* i *Atlantic Style*
* 2006: Kraj proizvodnje Golf IV karavana. Nasljednik u vidu Golfa V karavana uslijedio je sredinom 2007. godine.

## Reference